open-index/open-wikipedia-markdown huggingface dataset:
Grand Džankšenas

**Grand Džankšenas** () – miestas Jungtinių Amerikos Valstijų vakarinėje dalyje, Kolorado vakaruose, Didžiajame slėnyje, Kolorado ir Ganisono upių santakoje. Mesos apygardos administracinis centras. 2020 m. JAV gyventojų surašymo duomenimis, mieste gyveno 65 560 gyventojai. Yra universitetas. Netoliese yra daug lankytinų gamtos objektų: Didžioji plynaukštė, Kolorado nacionalinis paminklas, Ankompagrės nacionalinis miškas, Makiniso kanjonų nacionalinis gamtos rezervatas. 

## Istorija
1881 m., iškeldinus jutus, vietovėje apsigyveno rančininkai. Gyvenvietė pavadinta Jutu, po to Vest Denveriu, galiausiai Grand Džankšenu (). *Grand* () buvo ankstesnis Kolorado upės pavadinimas, o *Junction* reiškė Kolorado ir Ganisono upių santaką. Įkurtas 1882 m., miesto teisės suteiktos 1891 m. Miestas augo kaip kasybos ir drėkinamosios žemdirbystės centras (įskaitant produktyvius vynuogynus po XX a. 9-o dešimtmečio pabaigos) ir Kolorado plynaukštės transporto mazgas. XX a. šeštame dešimtmetyje miestas tapo urano gamybos ir vietinių naftos, dujų, vanadžio, asfaltito ir naftingųjų skalūnų išteklių gavybos centru. XX a. 10-ame dešimtmetyje miestas sparčiai išaugo, į miestą persikėlė daug į pensiją išėjusių gyventojų iš kitų šalies dalių.

## Gyventojai
2020 m. JAV gyventojų surašymo duomenimis, mieste gyveno 76 % baltųjų, 15,75 % lotynoamerikiečių, 4,44 % mišrios rasės, 1,55 % azijiečių, 0,86 % afroamerikiečių, 0,62 % kitų rasių, 0,59 % indėnų ir 0,18 % Ramiojo vandenyno salų kilmės gyventojų.


Grand Junction City Centre.jpg|Miesto centras
Grand Junction City Hall.jpg|Miesto rotušė
St. Mary's Medical Center (Grand Junction, Colorado).JPG|Ligoninė
Confluence of the Gunnison and Colorado rivers.JPG|Ganisono ir Kolorado upių santaka


## Šaltiniai
Kruzenšterno sąsiauris

**Kruzenšterno sąsiauris** () – Ramiojo vandenyno sąsiauris šiaurinėje Kurilų salyno dalyje. Jungia Ramųjį vandenyną ir Ochotsko jūrą, skiria Raikokės ir Šiaškotano salas. Plotis 74 km (ar 55 km skaičiuojant iki Lovuškų), gylis iki 1764 m. Krantai statūs, skardingi. Sąsiauryje yra Lovuškų uolų grupė.

Pavadintas jūrininko Ivano Kruzenšterno, kuris šiuo sąsiauriu praplaukė 1805 m. ir vos nepražuvo prie Lovuškų uolų, garbei.

## Šaltiniai
Kronstadas

**Kronstadas** () arba **Maokengas** (*Maokeng*) – miestas Pietų Afrikos Respublikos šiaurės rytuose, Fristeite, į pietvakarius nuo Johanesburgo, prie Valso upės. Plentai ir geležinkeliai į Johanesburgą, Blumfonteiną. Mašinų gamyba, siuvimo, maisto pramonė. Javų auginimo regiono prekybos centras. Kronstado apylinkėse kasami deimantai, akmens anglys. Veikia technikos aukštoji mokykla.

2011 m. 85,2 % miesto gyventojų buvo juodaodžiai (daugiausia sotai), 10,1 % – baltieji (daugiausia afrikanai), 4,0 % – spalvotieji.

## Istorija
Kronstadas įkurtas 1855 m. Britanijos kolonizatoriaus Džozefo Orpeno (*Joseph Orpen*). Antrojo būrų karo metais (1900 m.) Kronstadas trumpam buvo tapęs Oranžo Laisvosios Valstybės sostine.

## Šaltiniai
Krustkalnių rezervatas

**Krustkalnių gamtinis rezervatas** () – saugoma gamtos teritorija rytinėje Latvijoje, Vidžemės aukštumos pakraštyje, Maduonos savivaldybėje. Įsteigtas 1977 m.

Rezervatas įsteigtas siekiant išsaugoti vandenų ir miškų ekosistemų gamtinius kompleksus, spygliuočių miškus, ozines reljefo formas su klintiniu dirvožemiu susijusius biotopus, kultūrines vertybes. Būdingi spygliuočių ir mišrieji miškai. Rezervate gyvena briedžiai, šernai, stirnos, lūšys, tetervinai.

Svarbiausi rezervato objektai yra Praulienos kalvynas, Maduonos–Trepės kalvagūbris, Svetės ežerai, karbonatiniai Krakos šaltiniai.

## Šaltiniai
Kryžino kalnagūbris

**Kryžino kalnagūbris** () – kalnagūbris Rusijoje, Krasnojarsko krašto pietuose, Rytų Sajane. Ilgis apie 200 km, aukštis iki 2922 m (Grandiozno k.). Būdingas aukštikalnių reljefas. Šlaituose – šviesioji spygliuočių taiga, rytuose yra ledynų. Prasideda Udos upė.

Kalnagūbris pavadintas XIX a. vid. Sibirą tyrinėjusio geografo Ivano Kryžino garbei.

## Šaltiniai
Krymskas

**Krymskas** () – miestas Rusijoje, Krasnodaro krašte, 53 km į šiaurės rytus nuo Novorosijsko, prie Agadumo upės, Kaukazo priekalnėse. Rajono centras. Keliai į geležinkeliai į Krasnodarą, Novorosijską, Slavianską prie Kubanės. Statybinių medžiagų, maisto (konservų, pieno, vyno) pramonė. Daržovių, vynmedžių, tabako auginimo regiono prekybos centras. Veikia N. Vavilovo augalininkystės instituto bandymų ir selekcijos stotis, kraštotyros muziejus.

2020 m. 85,0 % miesto gyventojų buvo rusai, 3,08 % – armėnai, 1,57 % – totoriai, 1,28 % – graikai, 0,94 % – ukrainiečiai, 0,84 % – turkai, 0,75 % – asirai.

## Istorija
1858 m. adygų aūlo vietoje pastatyta Krymskajos tvirtovė. 1862 m. tapo kazokų stanica. 1885 m. Krymskają pasiekė geležinkelis. 1930–1938 m. buvo Graikų nacionalinio rajono centras. 1958 m. suteiktas miesto statusas ir Krymsko pavadinimas.

2012 m. liepos 6–7 d. miestą nusiaubė didelis potvynis.

## Šaltiniai
Kretingos sinagoga

**Kretingos sinagoga** – žydų sinagoga, buvusi Kretingoje.

Leidimą maldos namų ir mokyklos statyboms 1771 m. žydams suteikė Vilniaus vyskupas Ignotas Jokūbas Masalskis, kuriam anuomet priklausė miestelis. Pirmasis Kretingos sinagogos paminėjimas aptinkamas 1802 m. sudarytame „Kretingos kaimo“ inventoriuje. Medinę sinagogą sunaikino 1854 m. kilęs gaisras.

Nauja mūrinė sinagoga iškilo 1860 m. Klaipėdos (Mėguvos) gatvėje (jos statybai išsirūpinta carinės valdžios paskola). Pastatas buvo tradicinio kūgio tūrio, fasadai suskaidyti piliastrais, šalimais stovėjo betmidrašas. Pastatai sudegė per 1889 m. gaisrą. Anglijoje įsikūrusių žydų išeivių iš Kretingos rūpesčiu įsteigtas Kretingos paramos fondas, surinktomis lėšomis vietoje sudegusios 1890 m. pastatyta nauja sinagoga, šalia jos iškilo betmidrašas.

1892 m. nesėkmingai bandyta išsirūpinti leidimą pasistatyti dar vienus maldos namus, o 1902 m. dėl leidimo vietos žydų atstovai kreipėsi dar sykį. Žinoma, kad 1906 m. Kretingoje būta dviejų sinagogų; antroji buvo truputį mažesnė, stovėjo į miesto centro pusę greta didžiosios.

1908 m. birželio 11 d. Kretingoje vėl kilo gaisras, maldos namų atstatymas užtruko iki 1912 m.

Lietuvą okupavus nacistinei Vokietijai, Kretingos sinagogą 1941 m. birželio 26 d. padegė miesto nacių karinis komisaras, ieškojęs rabino Benjamino Perskio. Per gaisrą sudegė ne tik mūrinė sinagoga, bet ir visas Kretingos centras.

Sovietiniais laikais sinagogos vietoje pastatytas „Mėguvos“ viešbutis (Mėguvos g. 2). 2020 m. spalį sinagogos vietoje priešais buvusį viešbutį pastatytas atminimo ženklas.

## Išnašos
Kstovas

**Kstovas** () – miestas Rusijoje, Žemutinio Naugardo srityje, 15 km į pietryčius nuo Žemutinio Naugardo, Volgos dešiniajame krante; rajono centras. Praeina plentas M-7 „Volga“, geležinkelio atšaka iš Žemutinio Naugardo. Didelis naftos ir dujų pramonės centras (veikia „Lukoil“, „Sibur“, „Gazprom“ gamyklos). Naftos perdirbimo, medienos apdirbimo, statybinių medžiagų (plytų, gelžbetonio gaminių), maisto pramonė. Karinio inžinerinio universiteto filialas. Yra Kstovo yra Kazanės Dievo Motinos cerkvė (1792 m.).

## Istorija
Kstovas išaugo XIV a. (minimas nuo 1588 m.). XIX a. tapo valsčiaus centru. XX a. vid. pradėta plėtoti naftos pramonė. 1954 m. Kstovui suteiktas miesto tipo gyvenvietės, 1957 m. – miesto statusas.

## Šaltiniai
Šilininkų tiltas

**Šilininkų tiltas** arba ***Aisėnų dvaro tiltas*** – automobilių transporto tiltas, nutiestas per Veiviržą, stovintis Šilutės rajone, Saugų seniūnijoje, Šilininkų kaime, 0,6 km į pietvakarius nuo Aisėnų dvaro sodybos, 2 km į šiaurės rytus nuo Vilkyčių. Tiltu praeina žvyrkelis, Žolyno gatve jungiantis Sakūtėlius su Aisėnais, Vanagais.

Aisėnų dvare buvo pastatytas vandens malūnas, sujungtas su kanalu vandeniui iš Veiviržo atvesti. Stovėjo užtvankos ant Veiviržo ir Aisės. Sovietmečiu malūnas, hidrotechnikos įrenginiai išgriauti.

Šiuolaikinis gelžbetoninis tiltas per Veiviržą pastatytas XX a. 3-4 dešimtmetyje. 1996 m. kaip regioninės reikšmės inžinerinis paminklas įrašytas į Kultūros paveldo registrą. Saugoma teritorija užima 3504 kv. m. Transporto statinys – arkinis tiltas, vienos angos, upės krantuose atremtas į du gelžbetoninius ramtus, tarp kurių – 30 m tarpsnis. Įrengti du gelžbetoniniai šalitilčiai, metaliniai kniedyti turėklai. Tiltas 42 m ilgio, 7,42 m pločio, kur važiuojamoji dalis 5 m pločio (žr. tilto per Veiviržą schemą), išklota tašytų lauko akmenų grindiniu. Tilto prieigose išlikę tašytų lauko akmenų kelkraščio stulpeliai. Iš abiejų upės pusių prie tilto veda lapuočių medžių alėjos, kuriose vyrauja tuopos.


2 Aisėnų dvaras - Išlikęs grindinys.jpg|Originalūs turėklai, grindinys
4 Aisėnų dvaras - Tiltas 2.jpg|Tilto fragmento detalė


## Šaltiniai
Šilininkų tiltas (reikšmės)

**Šilininkų tiltas** – panašiai vadinami keli tiltai, stovintys Vilkyčių apylinkėse, kertantys Veiviržo upę:

* Šilininkų tiltas, taip pat ***Aisėnų dvaro tiltas*** – automobilių transporto tiltas Šilininkuose (Šilutės raj., Saugų sen.), stovintis vietiniame žvyrkelyje link Aisėnų dvaro; 
* Šilininkų geležinkelio tiltas – geležinkelio tiltas Šilininkuose (Šilutės raj., Saugų sen.), stovintis Klaipėdos–Pagėgių geležinkelyje;
* Vilkyčių tiltas – automobilių tiltas Šilininkuose (Klaipėdos raj., Priekulės sen.), stovintis Vilkyčių prieigose, kelyje .
Bjuto apygarda (Kalifornija)

**Bjuto apygarda** () – apygarda Jungtinių Amerikos Valstijų vakaruose, Kalifornijos šiaurės vakarinėje dalyje, Kalifornijos slėnyje, į šiaurę nuo Sakramento. Pagal 2020 m. JAV gyventojų surašymo duomenis, apygardoje gyveno 211 632 žmonės. Apygardos būstinė įsikūrusi Čike. Didžiausias miestas – Orovilis. Yra universitetas, koledžas. Apygarda žinoma kaip „Gamtos turtų ir grožio žemė“ ().

## Istorija
Apygarda įkurta 1850 m.; viena pirmųjų apygardų valstijoje. Pavadinta pagal į apygardos teritoriją įkūrimo metu įėjusius Saterio kalnus (). 1854 m. apygardos dalys atiteko Plumaso, o 1956 m. Teheimos apygardai.

## Geografija
Apygarda įsikūrusi palei Siera Nevados vakarinius šlaitus. Pro apygardą prateka Plunksnų upė, Sakramentas ir kiek mažesnės Bjuto bei Big Čiko upės. Apygarda šiaurės rytuose ribojasi su Plumaso, pietryčiuose su Jubos, pietuose su Saterio, pietvakariuose su Kolūzos, vakaruose su Gleno ir šiaurės vakaruose su Teheimos apygardomis.

## Gyventojai
2020 m. JAV gyventojų surašymo duomenimis, apygardoje gyveno 65,99 % baltųjų, 18,95 % lotynoamerikiečių, 6,37 % mišrios rasės, 4,88 % azijiečių, 1,57 % afroamerikiečių, 1,44 % indėnų, 0,56 % kitų rasių ir 0,24 % Ramiojo vandenyno salų kilmės gyventojų.

## Šaltiniai
Bjuto apygarda

Jungtinėse Amerikos Valstijose yra trys apygardos, pavadintos **Bjuto apygarda**:

*Bjuto apygarda (Aidahas);
*Bjuto apygarda (Kalifornija);
*Bjuto apygarda (Pietų Dakota).
Verdainės tiltas

**Verdainės tiltas** – automobilių transporto tiltas, nutiestas per Šyšos upę Šilutėje, į šiaurės vakarus nuo Verdainės, Tilžės gatvės ašyje, kuria praeina kelio  maršrutas. Perdengia ne tik upės vagą, bet ir užliejamą slėnį. Vienoje vietoje, greta, stovi du tiltai, kuriais vyksta eismas priešingomis kryptimis. Senuoju tiltu, pastatytu 1910 m., įvažiuojama į miestą. Naujasis tiltas, siekiant praleisti išaugusį transporto srautą, pristatytas 1979 m. šalia, žemupio pusėje.

Kaip regioninės reikšmės inžinerinis paminklas, 2010 m. tiltas įrašytas į Kultūros paveldo registrą. Tiltas turi istorinę ir techninę vertę. Tai retai sutinkamos metalinės santvaros su važiavimu viduriu konstrukcijos tiltas,  pritaikytas vienos krypties eismui. Senasis tiltas trijų tarpatramių, plieninis, santvarinis, su dviem šalitilčiais po 0,75 m. Tilto ilgis 81,36 m, plotis tarp atitvarų 4,9 m. Kniedytos plieninės santvaros tarpusavyje sujungtos skersinėmis kniedytomis dvitėjinėmis sijomis. 

1953 m. atlikta senojo tilto rekonstrukcija, kurios metu buvo išsaugotos autentiškos metalinės konstrukcijos ir atramų akmens apdaila. Upės krantuose stūkso du stačiakampio plano, dviejų pakopų tašytų akmenų mūro su akmens blokų intarpais kampuose ramtai. Tiltą remia du ovalo plano tašytų akmenų ir akmens blokų mūro taurai. Buvęs akmeninis grindinys užklotas asfaltbetoniu. 1979 m. iš pietvakarių pusės pristatytas naujas, sijinės konstrukcijos tiltas. Kiekvienu iš tiltų pradėtas leisti tik vienos krypties eismas. Pastatymo metu buvo siauri šalitilčiai pėstiesiems iš vidinės konstrukcijų pusės, po rekonstrukcijos papildomai įrengti šalitilčiai ir turėklai konstrukcijų išorinėje pusėje. 2002 m. ant tilto pakeista perdanga - ant skersinių sijų suklotos monolitinės perdangos plokštės. 2003 m. įrengtas naujas šiaurės rytų pusės šalitiltis pėstiesiems.

## Šaltiniai

## Nuorodos

* Henrikas Kebeikis. Tiltas per kelią Šilalė–Šilutė *lietuvai.lt* p. 337 
* Verdainės tiltas (Šilutė) *wikimapia.org*
El Dorado apygarda

**El Dorado apygarda** () – apygarda Jungtinių Amerikos Valstijų vakaruose, Kalifornijos šiaurės vakarinėje dalyje, Kalifornijos slėnyje, į šiaurę nuo Sakramento. Pagal 2020 m. JAV gyventojų surašymo duomenis, apygardoje gyveno 191 185 žmonės. Apygardos būstinė įsikūrusi Plaservilyje. Didžiausia gyvenvietė – El Dorado Hilsas.

## Istorija
Apygarda įkurta 1850 m., pavadinta pagal mitinį aukso miestą Eldoradą ( – „paauksuotas“), kadangi vietovėje buvo atrasta aukso.

## Geografija
Apygardos vakaruose telkšo dalis Folsomo ežero, šiaurės rytuose dalis Tahou ežero. Didžioji apygardos dalis yra į rytus nuo Eko Samito. Rytuose apygarda ribojasi su Nevada, pietryčiuose su Alpaino apygarda, pietvakariuose su Amadoro bei Sakramento apygardomis ir šiaurės vakaruose su Plaserio apygarda.

## Gyventojai
2020 m. JAV gyventojų surašymo duomenimis, apygardoje gyveno 73,3 % baltųjų, 13,84 % lotynoamerikiečių, 5,94 % mišrios rasės, 4,72 % azijiečių, 0,75 % afroamerikiečių, 0,67 % indėnų, 0,64 % kitų rasių ir 0,14 % Ramiojo vandenyno salų kilmės gyventojų.

### Didžiausios gyvenvietės
* El Dorado Hilsas (50 547 gyv. 2020 m. JAV gyentojų surašymas)
* Saut Leik Tahou (21 336 gyv.)
* Kameron Parkas (18 881 gyv.)
* Dajamond Springsas (11 345 gyv.)
* Plaservilis (10 743 gyv.)


13-09-00, pyramid creek - panoramio.jpg|Piramid Krikas
Camp Richardson Beach, Lake Tahoe.jpg|Tahou ežeras
Echo Lake - panoramio.jpg|Aidų ežeras
Sierra Foothills Vinyards - panoramio.jpg|Vynuogynas
Robbs Valley, Southerly View - panoramio.jpg|Robso slėnis


## Šaltiniai
Beerbongs & Bentleys

**Beerbongs & Bentleys** – antrasis amerikiečių reperio ir atlikėjo Post Malone studijininis albumas, išleistas 2018 m. balandžio 27 d. Jam pristatyti išleisti penki singlai: „Rockstar“, „Candy Paint“, „Psycho“, „Ball for Me“ ir „Better Now“, o dainas kartu atlieka tokie atlikėjai, kaip 21 Savage, Ty Dolla Sign ir Nicki Minaj.

Nepaisant vidutiniškų kritikų įvertinimų, albumas buvo komerciškai sėkmingas visame pasaulyje. Per pirmąją savaitę JAV parduota per 461 tūkstantį kopijų, debiutuojant pirmojoje „Billboard 200“ reitingo vietoje ir tampant pirmuoju atlikėjo įrašu, pasiekusiu šią viršūnę. 2021 m. balandžio mėnesio duomenimis, JAV parduota per penkis milijonus kopijų ir albumas tapęs penkiskart platininiu. „Beerbongs & Bentleys“ taip pat pasiekė aukštas daugelio kitų šalių reitingų vietas, tarp jų – ir Jungtinės Karalystės, kurioje taip pat pasiekė pirmąją vietą.

2019 m. vykusiuose „Grammy“ apdovanojimuose albumas nominuotas metų albumo kategorijoje, daina „Rockstar“ – metų įrašo bei geriausio dainuojamojo repo dainos, o „Better Now“ – geriausio solinio pop atlikimo.

## Dainų sąrašas

## Kūrybinė grupė
**Muzikantai**
* Austin Post – vokalas , gitara 
* Andrew Watt – gitara, bosinė gitara , klavišiniai 
* Tommy Lee – būgnai 
* Louis Bell – ritmo programavimas, klavišiniai 
* Twice as Nice – ritmo programavimas 

**Techninis personalas**
* Louis Bell – įrašymas , vokalo prodiusavimas
* Ethan Stevens – įrašymas 
* Lorenzo Cardona – įrašymas 
* Samuel Ahana – įrašymas 
* Roark Bailey – įrašymas 
* Manny Marroquin – garso suvedimas 
* David Nakaji – garso suvedimas 
* Spike Stent – garso suvedimas 
* Joe Fitz – garso suvedimas 
* Chris Galland – garso suvedimo pagalba 
* Robin Florent – garso suvedimo pagalba 
* Scott Desmarais – garso suvedimo pagalba 
* Mike Bozzi – garso dizainas

## Išnašos
Hirotaka Yamada

**Hirotaka Jamada** (, ; g. 1999 m. rugpjūčio 10 d.) – Japonijos futbolininkas, saugas. 

## Karjera
Karjerą pradėjo gimtinėje, priklausė Kyoto Sanga klubo jaunimo ekipoms. Vėliau studijavo Kioto universitete. 

2022 m. persikėlė į Europą. Atstovavo Viktoria Arnoldsweiler, o nuo 2023 m. vasaros priklausė „SV 19 Straelen“ klubui (Vokietija). 

### FK Nevėžis
2024 m. prisijungė prie Kėdainių „Nevėžio“. 2024 m. kovo 8 d. debiutavo Pirmos lygos rungtynėse prieš Banga B. Gargždiškiai nugalėjo minimalia persvara 1-0. 

2024 m. liepos 15 d. pasižymėjo pelnydamas du įvarčius Pirmos lygos rungtynėse prieš Mažeikių „Atmosferą“. „Nevėžis“ nugalėjo varžovus rezultatu 2-1.

### FC Džiugas
2024 m. liepos mėn. pranešta, kad tapo Telšių „Džiugo“ nariu. 2024 m. liepos 6 d. debiutavo A lygos rungtynėse prieš Bangos klubą. Japonas rungtynes pradėjo kaip atsarginis, o pasirodė po keitimo ir žaidė iki finalinio švilpuko. Rungtynės baigėsi nulinėmis lygiosiomis.

2025 m. sausio 4 d. pranešta, kad futbolininkas ir toliau atstovaus „Džiugo“ klubui.

2025 m. kovo 14 d. pelnė pirmąjį savo įvartį A lygos rungtynėse prieš Alytaus „Dainavą“. „Džiugo“ futbolininkai nugalėjo varžovus rezultatu 2-0. Arams Bagdasarjans 34 minutę pelnė įvartį, o Hirotaka Yamada pasirodė aikštėje 71 min. po keitimo. 87 minutę pelnė įvartį ir įtvirtino telšiškių pergalę.

2026 m. sausio 7 d. oficialiai paskelbta, kad futbolininkas paliko „Džiugo“ klubą. 

### FK Grobiņa
Nuo 2026 m. vasario mėn. priklausė Grobiņa klubui (Latvija). 2026 m. kovo 7 d. debiutavo Virslīga rungtynėse prieš Daugavpils. Susitikimą pradėjo kaip atsarginis, o aikštėje pasirodė po keitimo 40 minutę vietoje Artemo Cholodo. Grobiņa palaužė varžovus minimaliu rezultatu 1–0.

## Statistika
; A lygos statistika

Spalvų reikšmės: 
: Rungtyniavo A lygoje;
: Varžėsi Pirmoje lygoje;

## Laimėjimai
; su FC Džiugas
* **[[A lyga]]** TBA

## Išnašos

## Nuorodos
* toplyga.lt svetainė
* SOCCERWAY
* Transfermarkt 
* lietuvosfutbolas.lt
* Globalsportsarchive 
* fcdziugas.lt svetainė
Dodž Sitis

**Dodž Sitis** () – miestas Jungtinių Amerikos Valstijų centrinėje dalyje, Kanzaso pietvakariuose, prie Arkanzaso upės. Fordo apygardos administracinis centras. 2020 m. JAV gyventojų surašymo duomenimis, mieste gyveno 27 788 gyventojai. Gyvulių auginimas, turizmas, kviečių, sorgų tiekimo centras. Yra koledžas, muziejai. 

## Istorija
Miestas įkurtas 1872 m., nutiesus Santa Fė geležinkelį, pavadintas pulkininko Henrio Dodžo garbei. Dodž Sitis išgarsėjo kaip pasienio miestas, krovininių geležinkelių centras ir galvijų auginimo verslo būstinė. 1884 m., kai galvijų varymas įgijo didžiausią populiarumą, per miestą iš Teksaso pervesta 8 milijonai galvijų. 1881 m. pastatytas muziejus „*Home of Stone*“, kuriame yra miesto ankstyviojo laikotarpio baldų ir relikvijų. Atnaujinus istorinę miesto gatvę *Front Street*, ji tapo populiaria turistų traukos vieta; iš to miestas uždirba didelę dalį pajamų.

## Gyventojai
2020 m. JAV gyventojų surašymo duomenimis, mieste gyveno 63,91 % lotynoamerikiečių, 29,25 % baltųjų, 3,08 % afroamerikiečių, 1,91 % mišrios rasės, 1,3 % azijiečių, 0,27 % indėnų, 0,25 % kitų rasių ir 0,02 % Ramiojo vandenyno salų kilmės gyventojų.


Dodge City Longhorn.jpg|Statula
Ford county kansas courthouse 2000.jpg|Fordo apygardos teismo pastatas
Boot Hill Exhibit.jpg|Atnaujinta *Front Street* gatvė


## Šaltiniai
Pilies kalno šiaurinė atraminė siena

**Pilies kalno šiaurinė atraminė siena** – istorinis statinys Vilniuje, Žemutinės pilies teritorijoje, laikantis ir saugantis nuo nušliaužimo dalį Pilies kalno grunto. Stovi Pilies kalno šiaurės vakarinėje papėdėje, tarp Pilininko namo ir Senojo arsenalo vakarų korpuso. Įrašytas į Kultūros vertybių registrą, priklauso Arkikatedros bazilikos, Žemutinės ir Aukštutinės pilių pastatų, jų liekanų ir kitų statinių kompleksui.

Atraminė siena plytų mūro, apie 42 m ilgio, 9 m aukščio (su parapetu), 3,1–3,2 m storio apatinėje ir 2,6–2,8 m viršutinėje dalyje. Pagrindo apačia sutvirtinta stambiais akmenimis. Išgaubta į kalno pusę, vakariniu galu remiasi į Pilininko namą (pastatytas anksčiau už sieną). Rytinis galas liko nebaigtas, jį prilaiko nuo Senojo arsenalo vakarinio korpuso išmūryta sienelė. Siena pastatyta be kontraforsų, bet jos storio pakanka atlaikyti kalno šlaitų grunto slėgiui, siekiančiam iki 110 tonų į tiesinį sienos metrą. Sieną į dvi dalis vertikaliai dalina masyvus karnizas, pagyvindamas jos monolitinę plokštumą. Už sienos mūro driekiasi Antrojo pasaulinio karo metu po Pilies kalnu nacių iškastas požeminis tunelis.

Įrengta XVI a. viduryje, ruošiant vietą Šv. Onos ir šv. Barboros bažnyčios statyboms, nukasus Pilies kalno šlaito apačią. Sienos paviršiaus mūrui panaudotos kelių formatų gotikai būdingos plytos, mūryta gotikiniu būdu. Mūro viduje akmenų eilės lygintos trimis ir daugiau horizontaliomis plytų eilėmis – XVI a. antros pusės mūrams būdingu būdu. Sienos monumentalumas, architekto Napoleono Kitkausko nuomone, turėjęs sudaryti neutralų foną bažnyčios architektūros formų įvairovei. Prie sienos XVI a. antroje pusėje – XVII a. pradžioje stovėjo du mediniai pastatai, sunykę per XVII a. vidurio karus.

Siena atkasta 1955–1959 m. Šv. Onos ir šv. Barboros bažnyčios archeologinių tyrimų metu. 1962 m. pagal Sigito Lasavicko projektą ir 1980 m. pagal Giedručio Lauciaus projektą restauruota ir atkurta. 2013 m. pagal Gražinos Kirdeikienės projektą restauruotas sienos mūras.

## Šaltiniai
KOD (albumas)

**KOD** – penktasis amerikiečių reperio J. Cole studijinis albumas, išleistas 2018 m. balandžio 20 d. Jam pristatyti išleisti du singlai: „KOD“ ir „ATM“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota oer 397 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas penktuoju atlikėjo įrašu, pasiekusiu šią viršūnę. 2023 m. lapkričio mėnesio duomenimis, JAV parduota per du milijonus kopijų ir „KOD“ tapęs dukart platininiu.

## Dainų sąrašas

## Kūrybinė grupė

**Instrumentų atlikimas**
* Ron Gilmore – klavišiniai 
* Yang Tan – styginiai instrumentai 
* Jasmin „Charly“ Charles – styginiai instrumentai 
* Margaux Whitney – styginiai instrumentai 
* Elite – styginių instrumentų aranžuotės 
* Nate Jones – bosinė gitara 

**Techninis personalas**
* Juro „Mez“ Davis − įrašymas, garso suvedimas 
* Andrew Grossman – garso inžinerijos pagalba 
* Chris Athens – garso dizainas 
* Glenn Schick − garso dizainas 
* Sean Klein – garso inžinerijos pagalba 
* Todd Hurt – garso inžinerijos pagalba , vokalo įrašymas , styginių instrumentų įrašymas 
* Yang Tan – garso inžinerijos pagalba , styginių instrumentų įrašymas 

**Papildomas personalas**
* Jermaine Cole – projekto vadovas, meninė kryptis
* Ibrahim Hamad – projekto vadovas, viešieji ryšiai, vadyba
* Adam Roy Rodney – meninė kryptis
* Kamau Haroon − iliustracijos
* Felton Brown – meninė kryptis
* Scott Lazer – vizualinė kryptis
* Joe Nino-Hernes - įrašo gamyba

## Išnašos
Rearview Town

**Rearview Town** – aštuntasis amerikiečių kantri atlikėjo Jason Aldean studijinis albumas, išleistas 2018 m. balandžio 13 d. Jam pristatyti išleisti keturi singlai: „You Make It Easy“, „Drowns the Whiskey“, „Girl Like You“ ir „Rearview Town“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 183 tūkstančiai kopijų ir jis debiutavo pirmojoje „Billboard 200“ reitingo vietoje, tampant ketvirtuoju atlikėjo įrašu, pasiekusiu šią viršūnę. 2020 m. vasario mėnesio duomenimis, JAV parduota per 1,3 milijono kopijų ir „Rearview Town“ tapęs platininiu.

## Dainų sąrašas

## Kūrybinė grupė
**Muzikantai**

* Jason Aldean – vokalas, pritariamasis vokalas
* Kurt Allison – elektrinė gitara
* Blake Bollinger – ritmo programavimas
* Jaren Boyer – ritmo programavimas
* Perry Coleman – pritariamasis vokalas
* Peter Coleman – pritariamasis vokalas
* Kyle Fishman – ritmo programavimas
* Tony Harrell – Hammond B3, klavišiniai, styginiai instrumentai, sintezatorius
* Mike Johnson – gitara
* Tully Kennedy – bosinė gitara
* Michael Knox – ritmo programavimas
* Miranda Lambert – vokalas 
* Miles McPherson – ritmo programavimas
* Josh Mirenda – pritariamasis vokalas
* Russ Pahl – gitara
* Danny Rader – buzukis, akustinė gitara, tres
* Rich Redmond – būgnai, perkusija
* Jerry Roe – ritmo programavimas
* Jordan Schmidt – ritmo programavimas
* Adam Shoenfeld – e-bow, elektrinė gitara, vokalo efektai
* Jody Stevens – ritmo programavimas
* Neil Thrasher – pritariamasis vokalas
* Patrick Thrasher – ritmo programavimas
* Michael Tyler – pritariamasis vokalas

**Techninis personalas**
* Andrew Bissell – garso redagavimas
* Jeff Braun – garso suvedimas
* Peter Coleman – garso inžinerija
* Mickey Jack Cones – garso inžinerija, vokalo inžinerija
* Richard Dodd – garso dizainas
* Brandon Epps – garso redagavimas
* Michael Knox – prodiusavimas
* Sam Martin – garso inžinerijos pagalba
* Brady Tillow – garso inžinerijos pagalba

**Dizainas**
* Madalyn Hankins – meninė kryptis
* Miller Mobley – fotografijos
* Kevin Tucker – dizainas

## Išnašos
Mychal Thompson

**Maiklas Džordžas Tompsonas** (, g. 1955 m. sausio 30 d.) – Bahamų-JAV krepšininkas, rungtyniavęs NBA nuo 1978 iki 1991 m.

## Karjera

### Portlando „Trail Blazers“ (1978–1986 m.)
1978 m. NBA naujokų biržoje pirmuoju šaukimu jį pasirinko Portlando „Trail Blazers“ komanda. M. Tompsonas tapo pirmuoju užsienio žaidėju, kurį pasirinko pirmuoju šaukimu NBA naujokų biržoje.

Debiutiniame sezone jis vidutiniškai pelnė po 14,7 taško, atkovojo po 8,3 kamuolio per rungtynes ir buvo išrinktas į pirmąją NBA simbolinę naujokų komandą. 1981–1982 m. NBA sezone M. Tompsonas vidutiniškai pelnė dvigubą dublį: po 20,8 taško ir po 11,7 kamuolio per rungtynes.

### San Antonijo „Spurs“ (1986–1987 m.)
Pasibaigus 1985–1986 m. NBA sezonui jis buvo išmainytas į San Antonijo „Spurs“ komandą. Su komanda iš viso sužaidė tik 49 rungtynes.

### Los Andželo „Lakers“ (1987–1991 m.)
1987 m. vasarį jis buvo išmainytas į Los Andželo „Lakers“ komandą. Įskaitant Tompsoną, komandoje tuo metu rungtyniavo keturi žaidėjai, NBA naujokų biržoje pasirinkti pirmuoju šaukimu: Karimas Abdul Džabaras (1969 m.), Ervinas Džonsonas (1979 m.) ir Džeimsas Vortis (1982 m.).

Komanda tapo 1987 ir 1988 m. NBA čempionais. Komanda taip pat pateko į NBA finalą 1989 m., kuriame nusileido Detroito „Pistons“ komandai ir 1991 m., kuriame pralaimėjo M. Džordano vedamai Čikagos „Bulls“ komandai.

## Asmeninis gyvenimas
M. Tompsonas turi tris sūnus: Klėjų, Maikelį ir Treisą. Klėjus – daugkartinis NBA čempionas, o Maikelis 2011–2012 m. rungtyniavo Klivlando „Cavaliers“ komandoje. Treisas žaidžia beisbolą MLB besivaržančioje Niujorko „Mets“ komandoje.

2013 m. apie jį sukurtas dokumentinis filmas „Trailblazer: The Mychal Thompson Story“.

Jo vardu 2015 m. pavadintas bulvaras Nasau.

## Pasiekimai

* 2× NBA čempionas (1987, 1988 m.)
* Pirmosios NBA simbolinės naujokų komandos žaidėjas (1979 m.)

## Išnašos
2024 m. liepos 8 d. Rusijos ataka prieš Ukrainos miestus

**2024 m. liepos 8 d. įvykdytas masinis raketų smūgis prieš Ukrainą** – vykstant Rusijos-Ukrainos karui. Kijevas, Kryvyj Rihas ir kiti Ukrainos miestai buvo apšaudyti daugiau nei keturiasdešimčia Rusijos kariuomenės raketų, įskaitant hipergarsines „Kinžal“ raketas, kurias sunku perimti. Iš viso žuvo mažiausiai 37 žmonės ir apie 170 buvo sužeisti. Kijeve, be gyvenamųjų pastatų ir infrastruktūros, buvo apgadinta vaikų ligoninė „Ochmadyt“. Tarptautinė bendruomenė pasmerkė išpuolius, daugelis juos pavadino Rusijos karo nusikaltimais.

## Šaltiniai
My Dear Melancholy,

**My Dear Melancholy,** – debiutinis kanadiečių atlikėjo ir dainų autoriaus The Weeknd EP, išleistas 2018 m. kovo 30 d. Jam pristatyti išleistas singlas „Call Out My Name“.

EP susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 196 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas trečiuoju atlikėjo įrašu, pasiekusiu šią viršūnę. 2022 m. gruodžio mėnesio duomenimis, JAV parduota per milijoną EP kopijų ir jis tapęs platininiu.

## Dainų sąrašas

## Kūrybinė grupė
* DaHeala – klavišiniai, elektronikos programavimas 
* Shin Kamiyama – garso inžinerija 
* Florian Lagatta – garso inžinerija 
* Jaycen Joshua – garso suvedimas 
* Skrillex – garso suvedimas 
* Tom Norris – garso suvedimas 
* David Nakaji – garso suvedimo pagalba  
* Maddox Chhim – garso suvedimo pagalba 
* Ben Milchev – garso suvedimo pagalba 
* Chris Athens – garso dizainas

## Išnašos
Boarding House Reach

**Boarding House Reach** – trečiasis amerikiečių roko muzikanto Jack White studijinis albumas, išleistas 2018 m. kovo 23 d. Jam pristatyti išleisti keturi singlai: „Connected by Love“, „Corporation“, „Over and Over and Over“ ir „Ice Station Zebra“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 124 tūkstančiai kopijų ir jis debiutavo pirmojoje „Billboard 200“ reitingo vietoje, tampant trečiuoju atlikėjo įrašu, pasiekusiu šią viršūnę.

## Dainų sąrašas

## Kūrybinė grupė
**Pagrindinis atlikėjas**
* Jack White – vokalas , elektrinė gitara , būgnai , sintezatorius , akustinė gitara , elektriniai būgnai , bosinė gitara , pianinas , tamburinas , vargonai 

**Papildomi muzikantai**
* Bobby Allende – perkusija , būgnai 
* Carla Azar – būgnai , elektriniai būgnai 
* Anthony „Brew“ Brewster – sintezatorius , Hammond vargonai 
* Justin Carpenter – trombonas 
* Louis Cato – būgnai , elektriniai būgnai , akustinė gitara , bosinė gitara 
* Dominic Davis – kontrabosas 
* Neal Evans – sintezatorius , Hammond vargonai , pianinas 
* Joshua Gillis – akustinė gitara 
* DJ Harrison – sintezatorius , klavišiniai 
* Daru Jones – būgnai 
* Fats Kaplin – smuikas 
* Charlotte Kemp Muhl – bosinė gitara , šešiastyginė bosinė gitara 
* Neil Konouchi – tūba 
* Ann McCrary – pritariamasis vokalas 
* Quincy McCrary – pianinas , sintezatorius 
* Regina McCrary – pritariamasis vokalas 
* Gianluca Braccio Montone – pianino ištraukos 
* Ian Montone – pianino ištraukos 
* NeonPhoenix – bosinė gitara 
* Justin Porée – perkusija , udu 
* Esther Rose – pritariamasis vokalas 
* Kevin Smith – trimitas 
* C. W. Stoneking – balsas 
* Brooke Waggoner – pianinas 

**Techninis personalas**
* Chandler Harrod – garso inžinerijos pagalba 
* Bob Ludwig – garso dizainas
* Vance Powell – garso inžinerija
* Ben Schmitz – garso inžinerijos pagalba 
* Bill Skibbe – garso inžinerija , garso suvedimas
* Joshua V. Smith – garso inžinerija , garso inžinerijos pagalba , garso suvedimas
* Grant Valentine – garso inžinerijos pagalba 
* Jack White – production, garso inžinerija , garso suvedimas

## Išnašos
Migelio Alemano tvenkinys

**Migelio Alemano tvenkinys** () – tvenkinys Meksikoje, Oachakos valstijoje. Sudarytas 1959 m., užtvenkus Tonto upę ties Temaskalio miestu. Tvenkinio ilgis 40 km, plotis iki 20 km.

Miegelio Alemano (arba Temiskalio) užtvankoje įrengta hidroelektrinė (instaliuota galia 354 MW). Užtvanka pavadinta Meksikos prezidento Migelio Alemano Valdeso vardu.

Tvenkinys naudojamas rekreacinėms, žvejybos reikmėms. Per metus pagaunama ~700 t žuvies. Įveistos tilapijos.

Pagrindinės pakrančių gyvenvietės: Temiskalis, San Chosė Independensija, San Pedro Iškatlanas. Tvenkinyje yra sala su Vjecho Sojaltepeko kaimu.

## Šaltiniai
Alvarado lagūna

**Alvarado lagūna** () – pakrantės lagūna Meksikoje, Verakruso valstijoje, Meksikos įlankos pakrantėje (atskirta nerijos), ties Papaloapano ir Blanko upių žiotimis. Lagūnos plotas 72 km². Ilgis 17 km, plotis iki 5 km. Alvadaro lagūna sekli, lengvai druskinga (druskingumas 5 ‰). Dugną dengia dumblingas molis.

Alvarado lagūną supa didelis šlapynių masyvas, kurį sudaro mažesnių lagūnų, protakų, pelkių, senvagių gausa. Veši mangrovės, pelkiniai miškai, viksvameldžių sąžalynai. 2004 m. Alvarado lagūnos sistema paskelbta Ramsaro konvencijos saugoma šlapyne.

Šiaurinėje pakrantėje įsikūręs Alvarado miestas.

## Šaltiniai
Rodions Kurucs

**Rodionas Kurucas** (, g. 1998 m. vasario 5 d.) – Latvijos krepšininkas, žaidžiantis ACB lygoje besivaržančioje Vitorijos „Baskonia“ komandoje.

## Karjera

### Ankstyvoji karjera
Rungtyniavęs Rygos „VEF“ jaunimo komandoje, 2014 m. kovą jis pasirašė kelerių metų sutartį su Rygos „VEF“.

2015 m. liepą prisijungė prie FC Barselonos komandos. Nuo 2015 iki 2017 m. rungtyniavo dublerių komandoje. 2017 m. kovo 24 d. debiutavo Eurolygoje pergalingose rungtynėse prieš Belgrado „Crvena Zvezda“ komandą.

### Bruklino „Nets“ (2018–2021 m.)
2018 m. NBA naujokų biržoje 40-uoju šaukimu krepšininką pasirinko Bruklino „Nets“ komanda. Liepos 16 d. pasirašė NBA sutartį su klubu.

NBA debiutavo spalio 17 d. rungtynėse prieš Detroito „Pistons“ komandą. Gruodžio 21 d. rungtynėse prieš Indianos „Pacers“ jis pelnė 24 taškus (karjeros rekordas). Po pora dienų rungtynėse prieš Finikso „Suns“ jis pelnė savo pirmąjį karjeros dvigubą dublį (16 taškų ir 10 atkovotų kamuolių).

### Hiustono „Rockets“ (2021 m.)
2021 m. sausio 14 d. jis buvo išmainytas į Hiustono „Rockets“ komandą. Naujoje komandoje iš viso sužaidė tik 11 rungtynių.

### Milvokio „Bucks“ (2021 m.)
2021 m. kovo 19 d. buvo išmainytas į Milvokio „Bucks“ komandą. Gegužės 12 d. jo sutartis buvo nutraukta.

### Belgrado „Partizan“ (2021–2022 m.)
Liepos 7 d. prisijungė prie Belgrado „Partizan“ klubo.

R. Kurucas prisijungė prie Toronto „Raptors“ NBA vasaros lygoje.

### Sevilijos „Real Betis“ (2022 m.)
2022 m. rugpjūčio 23 d. prisijungė prie Sevilijos „Real Betis“ komandos.

### Strasbūro „SIG“ (2022–2023 m.)
Gruodžio 19 d. prisijungė prie Strasbūro „SIG“ klubo.

### Mursijos „UCAM Murcia“ (2023–2025 m.)
2023 m. liepos 19 d. sugrįžo į ACB lygą, prisijungdamas prie Mursijos „UCAM Murcia“ ekipos.

### Vitorijos „Baskonia“ (2025–''dabar'')
2025 m. liepos 9 d. prisijungė prie Eurolygoje besivaržančios Vitorijos „Baskonia“ komandos.

## Nacionalinė rinktinė
Atstovavo Latvijos jaunimo krepšinio rinktinei 2014 m. Europos jaunimo iki 16 metų krepšinio čempionate. Vidutiniškai pelnydamas po 13,4 taško per rungtynes, atvedė komandą į turnyro finalą, kuriame pralaimėjo Prancūzijos rinktinei. Jis buvo išrinktas į simbolinę čempionato komandą.

2018 m. debiutavo Latvijos vyrų krepšinio rinktinėje.

Rinktinei atstovavo 2023 m. pasaulio krepšinio čempionate, kuriame debiutuojanti Latvijos komanda iškovojo penktąją vietą.

## Asmeninis gyvenimas
R. Kuruco brolis Artūras taip pat krepšininkas, atstovaujantis Latvijos vyrų krepšinio rinktinei.

## Pasiekimai

* Ispanijos krepšinio taurės čempionas (2018 m.)
* LBL čempionas (2015 m.)
* Ispanijos Karaliaus krepšinio taurė (2026 m.)

## Išnašos
? (XXXTentacion albumas)

**?** – antrasis amerikiečių reperio XXXTentacion studijinis albumas, išleistas 2018 m. kovo 16 d. Tai – paskutinis atlikėjo įrašas, išleistas iki jo mirties. Jam pristatyti išleisti trys singlai: „Sad!“, „Changes“ ir „Moonlight“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 131 tūkstantis kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę. 2023 m. gegužės mėnesio duomenimis, JAV parduota per penkis milijonus kopijų ir „?“ tapęs penkiskart platininiu.

## Dainų sąrašas

## Kūrybinė grupė

**Atlikėjai**
* XXXTentacion – vokalas
* Joey Badass – vokalas 
* Travis Barker – būgnai 
* Matt Ox – vokalas 
* PnB Rock – vokalas 
* Rio Santana – vokalas 
* Judah – vokalas 
* Carlos Andrez – vokalas 

**Muzikantai**
* XXXTentacion – gitara , pianinas 
* John Cunningham – gitara , pianinas , būgnai , klavišiniai , bosinė gitara , styginiai instrumentai 
* Robert Soukiasyan – būgnai , gitara 
* Travis Barker – būgnai  
* Adolfo Mercado – būgnai 

**Techninis personalas**
* Dave Kutch – garso dizainas 
* Robert Soukiasyan – įrašymas , garso suvedimas 
* Kevin Peterson – garso dizaino pagalba , garso dizainas 
* John Cunningham – garso suvedimas , įrašymas 
* John Crawford – įrašymas 
* Jahseh Onfroy – įrašymas , garso suvedimas 
* Koen Heldens – garso suvedimas 
* Chris Quock – įrašymo pagalba 
* Matt Malpass – įrašymas 
* Z3N – įrašymas , garso suvedimas 
* Karl Wingate – įrašymo pagalba 

**Prodiusavimas**
* XXXTentacion – prodiusavimas 
* John Cunningham – prodiusavimas 
* Robert Soukiasyan – prodiusavimas , bendras prodiusavimas 
* PnB Rock - bendras prodiusavimas 
* Dell Soda – prodiusavimas 
* P. Soul – prodiusavimas 
* TM88 – prodiusavimas 
* Tre Pounds – prodiusavimas 
* Den Beats – prodiusavimas 
* Laron Wages – prodiusavimas 
* Smash David – prodiusavimas 
* Rekless – prodiusavimas 
* Z3N – prodiusavimas 

## Išnašos
Infierniljo tvenkinys

**Infierniljo tvenkinys** () – tvenkinys vakarų Meksikoje, Mičoakano ir Gerero valstijose. Sudarytas 1961–1963 m. patvenkus Balsaso upę ties Infierniljo gyvenviete. Tvenkinio ilgis ~100 km, plotis iki 50 km. Kranto linija vingiuota, gausu salelių. Suteka Tepalkatepeko, Gvadalupės ir keletas kitų upių.

Užtvankoje įrengta 1200 MW instaliacinės galios hidroelektrinė. Užtvankos ilgis 400 m, aukštis 151,5 m.

Žvejyba (įveistos tilapijos). Vakarinė tvenkinio dalis patenka į Sikuiran Inferniljo biosferos rezervatą.

## Šaltiniai
Jokmokas

**Jokmokas** (, š. sam. *Johkamohkki*, Liul. sam. *Jåhkåmåhkke, Dálvvadis*) – gyvenvietė Švedijos šiaurėje, Laplandijoje, Norboteno lėne, prie Mažojo Luleelveno upės, 150 km į šiaurės vakarus nuo Liuleo, 68 km į pietvakarius nuo Jelivarės. Savivaldybės centras. Praeina Estešundo–Jelivarės geležinkelis (*[[Inlandsbanan]]*) ir plentas, taip pat kelias į Liuleo. Ties Jokmoku įrengta hidroelektrinių kaskada, aplink gausu ežerų. Piečiau Jokmoko yra Vidselio karinis poligonas. Apylinkėse – Mudaus nacionalinis parkas. Plėtojama tradicinė elnininkystė.

Jokmokas – svarbus samių kultūros centras. Veikia Švedijos samių parlamento biuras, samių kultūros muziejus *Ájtte*. Kiekvieno vasario pirmąjį savaitgalį Jokmoke vyksta samių turgus (nuo 1605 m.), sutraukiantis daug turistų. Yra Jokmoko senoji ir naujoji bažnyčios.


Gamla apoteket Jokkmokk.JPG|Senoji vaistinė
Jokkmokks marknad, 20230202.jpg|Jokmoko turgus
Ajtte exteriör 01.JPG|*Ájtte* muziejus
Jokkmokks gamla kyrka.JPG|Senoji bažnyčia


## Šaltiniai
Arvidsjauras

**Arvidsjauras** (, Um. sam. *Árviesjávrriei*, Pit. sam. *Árvehávvre*) – gyvenvietė Švedijos šiaurėje, Laplandijoje, Norboteno lėne, prie Biuskeelveno upės, 110 km į šiaurės vakarus nuo Piteo. Savivaldybės centras. Praeina Estešundo–Jelivarės geležinkelis (*[[Inlandsbanan]]*) ir plentas, taip pat keliai į Liuleo, Šelefteo, Arjeplugą. Yra oro uostas. Ties Arvidsjauru įrengta hidroelektrinių kaskada (sudarytas Arvidsjauršiono tvenkinys), aplink gausu ežerų. Yra karinė bazė ir poligonas. Veikia bažnyčia, muziejus. Vystomas turizmas, elnininkystė.

## Istorija
Arvidsjauras pradėjo kurtis 1577 m.


Båtsuoj sami center 16.jpg|Samių kultūros centras
Arvidsjaur kyrka-view02.jpg|Bažnyčia
Jvgstn Arvidsjaur 2009-08-06.jpg|Geležinkelio stotis
Arvidsjaur airport tower.JPG|Oro uostas


## Šaltiniai
Ukmergės pėsčiųjų tiltas

**Ukmergės pėsčiųjų tiltas** – pėsčiųjų ir dviratininkų judėjimui skirtas tiltas per Šventąją, stovintis  Ukmergės miesto rytinėje dalyje, šalia Sporto centro stadiono (kairiajame krante, Gruodžio 17–osios g.) ir privačių namų kvartalo nuokalnėje ties stačiatikių kapinėmis (dešiniajame krante, Kareivinių g.). Prižiūri miesto seniūnija. 

1982 m. statybos pėsčiųjų tiltas nutiestas per upės vagoje sąnašų suneštą salą. Kerta upės slėnį, plačiai užliejamą per sezoninius polaidžius. Abiejuose krantuose supilti aukšti prietilčių pylimai, kuriuose įrengti ketveri laiptai, masyvūs užpiltiniai ramtai. Statinys sijinės konstrukcijos, atremtas į sieninio tipo taurus. Ant tilto paklota asfaltbetonio danga, pastatyti apsauginiai metalinių juostų turėklai. Prie jų pritvirtinta lentelė su statybos metų data „1982“.

## Galerija


Ukmergės pėsčiųjų tiltas 3.jpeg|Salos tvarkytojų palikti laikini laiptai
Ukmergės pėsčiųjų tiltas, apačia.jpeg|Tilto perdangos konstrukcija
Ukmergės pėsčiųjų tiltas 4.jpeg|Patiltė gausiai papuošta grafičiais
Ukmergės pėsčiųjų tiltas 2.jpeg|Tiltą laiko sieninio tipo taurai
Ukmergės tiltas, šarnyras.jpeg|Šarnyras, ant kurio atremta perdanga


## Šaltiniai

## Nuorodos

* 
* Ukmergė. Pėsčiųjų tiltas per Šventąją *miestai.net*
* Pėsčiųjų tiltas per Šventąją *facebook.com*
* Pėsčiųjų tiltas (Ukmergė) *wikimapia.org*
Dūkštų herbas

**Dūkštų herbas** – pagrindinis Dūkštų kaimo ir Dūkštų seniūnijos (Vilniaus rajono savivaldybė) heraldinis atributas.

## Aprašymas

Raudoname lauke – auksinis ąžuolas su šaknimis, vainikuotas tokios pačios spalvos karūna. Skydo papėdėje – pakelta sidabrinė banguota juostelė.

## Simbolika

Ąžuolas simbolizuoja Dūkštų apylinkių gamtą ir čia esantį Dūkštų ąžuolyną. Šalia Dūkštų yra kraštovaizdžio draustinis ir gamtinis rezervatas. Karūna yra aliuzija į pijorų vienuolius, kurie buvo įsikūrę vietovėje ir aktyviai plėtojo švietimą, stiprino katalikybę. Sidabrinė banguota juostelė simbolizuoja Dūkštos upelį, nuo kurio kilo gyvenvietės pavadinimas. Raudona skydo spalva mena 1863 m. sukilimo pėdsakus kaimo istorijoje.

## Istorija

Herbą 2024 m. balandžio 10 d. dekretu Nr. 1K-1597 patvirtino prezidentas Gitanas Nausėda. Etalono autorius – Rolandas Rimkūnas.

## Šaltiniai
Pagirių herbas (Vilnius)

**Pagirių herbas** – pagrindinis Pagirių kaimo ir Pagirių seniūnijos (Vilniaus rajono savivaldybė) heraldinis atributas.

## Aprašymas

Žaliame lauke – iš sidabrinio kairiojo šono išauganti sidabrinė žydinti obels šakelė. Žiedų viduriukai ir taurėlapiai – auksiniai.

## Simbolika

Žydinti obelis įprasmina augančią Pagirių bendruomenę. Obels šakelės kompozicija suformuoja pirmąją Pagirių vietovardžio raidę. Herbo sidabrinis dešinysis šonas simbolizuoja pro Pagirius tekantį Vokės upelį.

Heraldikoje sidabras reiškia vandenį, tyrumą, dorą, ištikimybę. Žalia spalva heraldikoje reiškia drąsą ir meilę. Auksas – šviesą, dvasinį turtą.

## Istorija

2024 m. birželio 13 d. herbą dekretu Nr. 1K-1650 patvirtino prezidentas Gitanas Nausėda. Etalono autorius – Rolandas Rimkūnas.

## Šaltiniai
Divizia Națională Feminină

**Divizia Națională Feminină** – aukščiausias moterų Moladvijos futbolo lygos divizionas.

Čempionės patenka į UEFA moterų čempionų lygos turnyrą. 

## Istorija
1996 m. buvo įkurta lyga. Nuolat kito lygos formatas ir dalyvių skaičius. 

## Čempionės
Šaltiniai: RSSSF

## 2024–2025 m. Divizia Națională Feminină
* **Divizia Națională Feminină** – pirmos pakopos, elito divizionas, aukščiausioji futbolo lyga.

## Taip pat skaitykite
* Moldavijos superlyga (vyrai)

## Šaltiniai

## Nuorodos
* Oficiali federacijos svetainė
* pagal Soccerway
Arjeplugas

**Arjeplugas** (, Pit. sam. *Árjepluovve*) – gyvenvietė Švedijos šiaurėje, Laplandijoje, Norboteno lėne, tarp Udjaurės ir Hurnavano ežerų, 200 km į šiaurės vakarus nuo Liuleo, 170 km į pietvakarius nuo Jelivarės. Savivaldybės centras. Praeina Arvidsjauro–Bodės kelias. Yra bažnyčia, sidabro muziejus.

Žiemos mėnesiais Arjeplugo apylinkėse įvairūs gamintojai išbando automobilius žiemos sąlygomis (atvyksta ~2300 inžinierių ir mechanikų).

## Istorija
Arjeplugas rašytiniuose šaltiniuose minimas nuo 1636 m. kaip samių kaimas. Nuo 1874 m. – savivaldybės centras. Pavadinimas kildinamas iš samių *(h)árijje* „gūbrys, kaukaras“ ir *pluovve* „pelkė, palios“.


Arjeplog kyrka-2006-07-2006.JPG|Bažnyčia
Arjeplog - KMB - 16001000407964.jpg|Arjeplugo gatvė XX a. vid.
Arjeplog2006286.jpg|Sidabro muziejus
Arjeplog by Night - panoramio.jpg|Arjeplugo bažnyčia paežerėje


## Šaltiniai
Matuizų herbas

**Matuizų herbas** – pagrindinis Matuizų kaimo ir Matuizų seniūnijos (Varėnos rajono savivaldybė) heraldinis atributas.

## Aprašymas

Žaliame lauke – auksinė skruzdėlė, skydo galva – auksinė, damaskinuota plytų raštu.

## Simbolika

Skruzdėlė simbolizuoja darbštumą, mūro siena – Matuizų plytinę, gyventojų veiklų svarbą bendruomenės ir gyvenvietės gyvenimui. Šiame herbe pirmą kartą Lietuvos heraldikoje yra vaizduojama skruzdėlė.

## Istorija

2024 m. balandžio 24 d. herbą dekretu Nr. 1K-1603 patvirtino prezidentas Gitanas Nausėda. Etalono autorius – Arvydas Každailis.

## Šaltiniai
Višakio Rūdos herbas

**Višakio Rūdos herbas** – pagrindinis Višakio Rūdos kaimo (Kazlų Rūdos savivaldybė) heraldinis atributas.

## Aprašymas

Sidabriniame lauke – dešimt raudonų strėlių antgalių. Skydo papėdėje – atviras juodas žaizdras, kuriame raudona ugnis.

## Simbolika

Iš dalies šis herbas priklauso kalbančiųjų herbų grupei, kadangi herbo simbolika siejama su vietovės pavadinimo dalimi – *Rūda*. Gyvenvietė garsi geležies gavyba iš balų rūdos. Būtent šis verslas davė vietovei pavadinimą, kuris buvo patikslintas jam suteikus ir pro kaimą tekančio Višakio upelio vardą. Dėl to Višakio Rūdos herbe pasirinkta vaizduoti žaizdrą ir geležies liejybos produktus.

## Istorija

2024 m. birželio 27 d. herbą dekretu Nr. 1K-1659 patvirtino prezidentas Gitanas Nausėda. Etalono autorius – Arvydas Každailis.

## Šaltiniai
Pagirių herbas

**Pagirių herbas** gali reikšti:
* Pagirių miestelio Kėdainių rajone herbas,
* Pagirių kaimo Vilniaus rajone herbas.
CS Noroc Nimoreni

**Noroc** () – Moldavijos futbolo klubas iš Nimorenio.

## Istorija
Klubo ištakos siekia 2008 m. Rungtyniavo aukščiausioje moterų futbolo lygoje (). 2011–2012, 2014–2015, 2016-2017 m. tapo Moldavijos čempionėmis.

## Pasiekimai
; **[[Divizia Națională Feminină|Aukščiausioji lyga]]** (3 k.)
* 2011–2012, 2014–2015, 2016–2017 m.

; Moldavijos taurė (2 k.)
* 2011–2012, 2013–2014 m.

## Sezonai
; Pastarųjų metų sezonai

## Spalvinė gama

## Apranga
* Namų rungtynėse dėvi tradicines aprangas.

: Aprangų gamintojai Macron firma

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* SOCCERDONNA
* Globalsportsarchive
Bobby Tarantino II

**Bobby Tarantino II** – šeštasis amerikiečių reperio Logic dainų rinkinys („*mixtape*“), išleistas 2018 m. kovo 9 d. Jam pristatyti išleisti trys singlai: „44 More“, „Overnight“ ir „Everyday“, o dainas kartu atlieka tokie atlikėjai, kaip 2 Chainz, Big Sean ir Wiz Khalifa.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 119 tūkstančių kopijų ir jis debiutavo pirmojoje „Billboard 200“ reitingo vietoje, tampant antruoju atlikėjo įrašu, pasiekusiu šią viršūnę. 2018 m. rugsėjo mėnesio duomenimis, JAV parduota per pusę milijono kopijų ir „Bobby Tarantino II“ tapęs auksiniu.

## Dainų sąrašas

## Kūrybinė grupė
**Atlikėjai**
* Logic – pagrindinis atlikėjas
* Wiz Khalifa – pritariantysis atlikėjas 
* 2 Chainz – pritariantysis atlikėjas 
* Big Sean – pritariantysis atlikėjas 
* Marshmello – pritariantysis atlikėjas 
* Justin Roiland – vokalas 
* Paul Rothenberg – vokalas 
* Elton John – vokalas 

**Prodiusavimas**
* 6ix – projekto vadovas, prodiusavimas 
* Logic – projekto vadovas, prodiusavimas 
* BLWYRMND – uncredited prodiusavimas 
* OZ – prodiusavimas 
* AG – prodiusavimas 
* Frank Dukes – prodiusavimas 
* Tariq Beats – prodiusavimas 
* Vontae Thomas – prodiusavimas 
* DJ Khalil – prodiusavimas , papildomas prodiusavimas 
* Marshmello – prodiusavimas 
* Kevin Randolph – papildomas prodiusavimas 
* Tee–Watt – papildomas prodiusavimas 

**Techninis personalas**
* Justin Roiland – įrašymas 
* Bobby Campbell – garso suvedimas , įrašymas 
* Robert Campbell – garso suvedimas , įrašymas 
* KY – garso suvedimas 
* Nolan Presley – įrašymas 

## Išnašos
Culture II

**Culture II** – trečiasis amerikiečių hiphopo grupės „Migos“ studijinis albumas, išleistas 2018 m. sausio 26 d. Jam pristatyti išleisti keturi singlai: „MotorSport“, „Stir Fry“, „Walk It Talk It“ ir „Narcos“, o dainas kartu atlieka tokie atlikėjai, kaip 21 Savage, Drake ir Travis Scott.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 199 tūkstančiai kopijų ir jis debiutavo pirmojoje „Billboard 200“ reitingo vietoje, tampant antruoju grupės įrašu, pasiekusiu šią viršūnę. 2018 m. gruodžio mėnesio duomenimis, JAV parduota per du milijonai įrašo kopijų ir jis tapęs dukart platininiu.

## Dainų sąrašas

## Išnašos